Büron
Büre (amtlech Büron) esch e politischi Gmeind im Wahlkreis Soorsi im Kanton Lozärn, Schwiiz.

Geografi 
Büre liid im Suhretau zwösche dr Suhre ond em Giebelgrat (693 m ü. M.). Zue dr Gmeind ghöred ou na d Wiiler Triengenacher (515 m ü.M.), Chrüzacher (630 m ü.M.) ond Spiessmatt (578-613 m ü.M.). Vo dr Gmeindsflechi send 67 % Landwirtschaftlechi Flechi, 16,5 % Waud, 15,6 % Sidligsflechi ond 0,9 % süschtigi Flechi. Nachbergmeinde vo Büre send Göiesee, Chnuutu, Schlierpech ond Trienge.

Gschicht 
Im Jahr 1130 werd zom erschte Mau en Chono von Burron aus Züüg in ere Urkund ufgfüert.

Bevölkerig 
Quälle: Bundesamt für Statistik 2005

Dr Uusländeraateil esch 2014 bi 24,9 % gläge.

Religion 
73,7 % vo dr Iiwooner send im Jahr 2000 römisch-katholisch gsii, 9,1 % evangelisch-reformiert.

Politik 
Bi dr Nationauraatswahle 2015 hät s das Ergebnis gää: BDP 0,8% , CVP 18,2% , FDP 26,5% , GLP 3,2% , GP 4,2% , SP 8,3% , SVP 33,7% , Süschtigi 5,0%.

Dr Gmeindspräsident vo Büre esch dr Jürg Schär (Stand Februar 2016).

Wirtschaft 
D Arbetslosigkeit esch im Jahr 2011 bi 2,2 % gläge.

Sprach ond Dialäkt 
Bi dr Volkszellig 2000 hend vo dr 1895 Iiwohner 85 % Dütsch aus Houptsprach aagää, 0,5 % Französisch, 1,5 % Italienisch ond 13 % anderi Sprache.

Z Büre redt me s hochalemannisch Lozärntütsch.

Bouwärch 
 Chile St. Gallus

Literatur 
 Adolf Reinle: Die Kunstdenkmäler des Kantons Luzern, Band IV: Das Amt Sursee. (= Kunstdenkmäler der Schweiz. Band 35). Hrsg. von der Gesellschaft für Schweizerische Kunstgeschichte GSK. Bern 1956, ISBN 978-3-906131-23-8.

Weblink 

 www.bueron.ch

Fuessnote 

Ort (Kanton Lozärn)